ফেসবুকে দু'টি ভিডিও পোস্ট করে প্রিয়াঙ্কা দাস নামে এক তরুণী অভিযোগ করেন, চলন্ত বাসে তাঁদের দিকে তাকিয়ে হস্তমৈথুন করছিল পিছনের আসনে বসে থাকা ওই ব্যক্তি। ভিডিওটি ভাইরাল হয় ফেসবুকে। প্রতিবাদে গর্জে ওঠেন নেটিজেনরা। কলকাতা পুলিস ফেসবুকে জানায়, দোষী ব্যক্তিকে ধরা হবে। তার কয়েকঘণ্টা মধ্যেই শ্যামপুকুর থানা এলাকা থেকে বৈদ্যবাটির বাসিন্দা অসিত রাইকে গ্রেফতার করে পুলিস। অসিত রাই পেশায় হকার।  ফেসবুক পোস্টে প্রিয়াঙ্কা দাস লিখেছেন, শনিবার দুপুর ১২টা নাগাদ বন্ধুর সঙ্গে উঠেছিলেন ৩০বি/১ বাসে। হঠাত্ই তাঁদের দিকে তাকিয়ে হস্তমৈথুন শুরু করে পিছনের আসনে বসে থাকা এক ব্যক্তি। প্রতিবাদ জানালেও বাস কনডাকটর বা সহযাত্রীরা কেউ এগিয়ে আসেননি বলে দাবি প্রিয়াঙ্কার। বিস্তারিত পড়ুন- খাস কলকাতায় চলন্ত বাসে হস্তমৈথুন, ফেসবুকে ভিডিও দিয়ে প্রতিবাদ তরুণীর